# Claudia Ancapán

Claudia Sayen Jacqueline Ancapán Quilape (Santiago, 1976ko abuztuaren 2a) maputxe jatorriko txiletar emagina eta trans aktibista da.

## Bizitza

Claudia Ancapán 1976ko abuztuaren 2an jaio zen Santiagon, maputxe jatorriko familia protestante batean, eta geroago Los Muermosera joan zen bizitzera. Jaiotzez gizonezko generoa esleitu zioten, baina hiru urterekin hasi zen bere burua neska gisa adierazten. Bost urterekin bizitza bikoitza izatera behartuta egon zen, pribatuan neska gisa eta publikoan «mutil» gisa bere burua adieraziz. Lehen hezkuntzan zehar, jazarpena pairatu zuen eta noizean behin jipoitua izan zen.
1990eko hamarkadan, Ancapánek obstetrizia ikasi zuen Txileko Unibertsitate Australean. Ikasten ari zela, tratamendu hormonala ikertzen eta emagin-ikasle gisa eskura zituen hormonekin bere burua tratatzen hasi zen. 2005eko azaroaren 5ean, oraindik unibertsitate-ikaslea zela, Valdiviako talde neonazi batek eraso egin zion eta hiriko ibaietako baten ondoan zegoen zabortegi batean abandonatu zuen.
2007an aita hil zitzaion, eta momentu horretan Claudiak bere genero-identitatea erabat onartzen hastea erabaki zuen. Urte berean arrakastaz graduatu zen unibertsitatean, eta 2011ra arte gizon gisa lan egin zuen. Behin betiko Claudia izena hartu zuenean, konturatu zen zaila zela lana aurkitzea emakume transgenero batentzat. Bitartean sukaldari lanetan aritu zen Santiagoko janari azkarreko jatetxe batean.
2013ko ekainean, The Clinic aldizkarian argitaratutako erreportaje bati esker ospe nazionala lortu zuen. Geroago lana aurkitu zuen eta Txileko trans komunitateari aktiboki laguntzen hasi zen. Genero-berdintasunaren ideia sustatzeko egindako ahaleginak herrialdeko aktibista transgenerorik eragingarrienetako bat izatera eraman zuten.
2018an Claudia tocada por la luna dokumentala estreinatu zen Amor Festivalen eta OutfestPerún. 2019ko abuztuaren 22an areto komertzialetan estreinatu zen. 2021ean Claudiaren biografia Cuentos de buenas noches para niñas rebeldes liburuaren Txileko bertsioan sartu zen.

## Erreferentziak

* ↑ (Gaztelaniaz) Mancilla Ivaca, Nastassja. (2015). «Análisis de prácticas performativas y farmacopornográficas en los relatos autobiográficos de un sujeto/cuerpo en mutación» Revista Internacional de Culturas y Literaturas: 33. ISSN 1885-3625. (Noiz kontsultatua: 2024-06-18).
* 1 2 (Gaztelaniaz) «Biografía de Claudia Ancapan Quilape» Scribd (Noiz kontsultatua: 2019-06-02).
* ↑ (Gaztelaniaz) Pineda, Patricia. «Transgénero, Matrona y Mapuche: "No puedes vivir oprimida, tienes que luchar por quien eres"» Meganoticias 2019-06-16 (Noiz kontsultatua: 2024-06-18).
* ↑ (Gaztelaniaz) «La historia de resiliencia de la matrona Claudia Ancapán Quilape: mapuche y transexual» Página 7 2018-07-26 (Noiz kontsultatua: 2024-06-18).
* 1 2 3 (Gaztelaniaz) Makazaga, Iñaki. «Claudia Ancapán: “Chile condena a la infancia trans a la marginalidad”» Pikara Magazine 2019-03-27 (Noiz kontsultatua: 2024-06-18).
* ↑ (Gaztelaniaz) Nesbet, Felipe. «Historias Diversas: Una Crónica Trans en Valdivia» Sociedad Imaginaria 2021-09-23 (Noiz kontsultatua: 2022-02-14).
* ↑ (Gaztelaniaz) Fernández, Airam. «Partera, trans y mapuche: cómo sobrevivir a la discriminación y traer vida en medio de la pandemia» Presentes 2020-04-28 (Noiz kontsultatua: 2024-06-18).
* ↑ (Gaztelaniaz) Ancapán, Claudia. (2007). Vidas, decisiones y riesgos: historias de vidas de personas transexuales y travestís en sus vivencias dentro del comercio sexual de la calle y sus percepciones frente al contagio de infecciones de transmisión sexual y de la calidad de las prestaciones que reciben desde los servicios de salud. Universidad Austral de Chile (Noiz kontsultatua: 2024-06-18).
* 1 2 (Gaztelaniaz) «Las batallas de una matrona mapuche transexual discriminada en la U. Austral» El Desconcierto 2015-06-19 (Noiz kontsultatua: 2024-06-18).
* ↑ (Gaztelaniaz) Giménez Delgado, Inés. «Decolonizando la ciencia: historias del feminismo trans en el cono sur» Pikara Magazine 2015-11-18 (Noiz kontsultatua: 2024-06-18).
* ↑ (Gaztelaniaz) Salas, Javier. «Matrona transexual busca empleo» The Clinic 2013-06-06 (Noiz kontsultatua: 2024-06-18).
* ↑ (Gaztelaniaz) «Claudia tocada por la luna (2017)» CineChile (Noiz kontsultatua: 2024-06-18).
* ↑ (Gaztelaniaz) Hoch, Katherine. «Claudia tocada por la luna (3): Un cambio en el relato» Agente Cine 2019-09-26 (Noiz kontsultatua: 2024-06-18).
* ↑ (Gaztelaniaz) Osorio, Camila. «Cuentos feministas para niñas de América Latina sin príncipes ni princesas» El País 2021-03-18 (Noiz kontsultatua: 2024-06-18).

## Kanpo estekak

* Datuak: Q64740295